ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Απριλίου 1991 για τροποποίηση ορισμένων αποφάσεων της Επιτροπής σε θέματα των γεωργικών στατιστικών στο πλαίσιο της γερμανικής ενοποίησης ( 91/268/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, τον κανονισμό ( ΕΟΚ ) αριθ . 571/88 του Συμβουλίου της 29ης Φεβρουαρίου 1988 για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων κατά τη χρονική περίοδο 1988-1997 ( 1 ), όπως τροποποιήθηκε από τον κανονισμό ( ΕΟΚ ) αριθ . 807/89 ( 2 ), και ιδίως το άρθρο 8 παράγραφος 1, Εκτιμώντας : ότι είναι απαραίτητο να προσαρμοστεί η περιφερειακή κατανομή των γεωργικών στατιστικών στη νέα διοικητική διάρθρωση της Γερμανίας - ότι τα τυπικά ακαθάριστα κέρδη, που πρέπει να υπολογίζονται σύμφωνα με την απόφαση 85/377/ΕΟΚ της Επιτροπής της 7ης Ιουνίου 1985 η οποία αφορά τη θέσπιση κοινοτικής τυπολογίας των γεωργικών εκμεταλλεύσεων ( 3 ) δεν είναι διαθέσιμα για το έδαφος της πρώην Λαοκρατικής Δημοκρατίας της Γερμανίας και ότι, κατά συνέπεια, ο υπολογισμός του τεχνοοικονομικού προσανατολισμού των εκμεταλλεύσεων που βρίσκονται στο εν λόγω έδαφος δεν είναι ακόμη δυνατόν να πραγματοποιηθεί - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 Στο άρθρο 4 της απόφασης 76/805/ΕΟΚ της Επιτροπής ( 4 ) προστίθεται το ακόλουθο εδάφιο : "Κατά παρέκκλιση από το πρώτο εδάφιο, επιτρέπεται στη Γερμανία να αρχίσει τη διαβίβαση των μηνιαίων στατιστικών που αφορούν το έδαφιο της πρώην Λαοκρατικής Δημοκρατίας της Γερμανίας, το αργότερο δέκα εβδομάδες μετά το μήνα αναφοράς ." Άρθρο 2 Ο κατάλογος των περιφερειών και περιοχών που περιλαμβάνεται στο παράρτημα Ι της απόφασης 89/651/ΕΟΚ της Επιτροπής ( 5 ), υπό την επικεφαλίδα Α . Α /01 Ι . ΓΕΡΜΑΝΙΑ, τροποποιείται ως εξής : - η περιφέρεια "012 . Hamburg, Bremen και Berlin ( West )" γίνεται "017 . Hamburg, Bremer και Berlin", ενώ η περιοχή "001 . Hamburg, Bremen και Berlin ( West )" γίνεται "001 . Hamburg, Bremen και Berlin", - Ο κατάλογος των περιφερειών και περιοχών συμπληρώνεται ως εξής : ΠΕΡΙΦΕΡΕΙΕΣ ΠΕΡΙΟΧΕΣ 012 . Brandenburg 001 . Brandenburg 013 . Mecklenburg-Vorpommern 001 . Mecklenburg-Vorpommern 014 . Sachsen 001 . Sachsen 015 . Sachsen-Anhalt 001 . Sachsen-Anhalt 016 . Thueringen 001 . Thuernigen Άρθρο 3 Στο άρθρο 2 της απόφασης 89/652/ΕΟΚ της Επιτροπής ( 6 ) προστίθεται η ακόλουθη παράγραφος : "3 . Πάντως, όσον αφορά τα αποτελέσματα της βασικής έρευνας του 1991, η Γερμανία δεν υποχρεούται να καταρτίσει τα αποτελέσματα στο επίπεδο των μειονεκτικών ζωνών ούτε σύμφωνα με την αναλόγως οικονομικού μεγέθους κατάταξη ούτε σύμφωνα με τον τεχνοοικονομικό προσανατολισμό για τις εκμεταλλεύσεις που βρίσκονται στο έδαφος της πρώην Λαοκρατικής Δημοκρατίας της Γερμανίας ." Άρθρο 4 1 . Στο παράρτημα Ι της απόφασης 87/228/ΕΟΚ της Επιτροπής (7 ) προστίθεται μια ζώνη παραγωγής "Est" με κωδικό "04" για την Ομοσπονδιακή Δημοκρατία της Γερμανίας . 2 . Στο παράρτημα III της προηγούμενης απόφασης : - προστίθεται μια ζώνη παραγωγής "4. Est" που περιλαμβάνει τους όρους "Berlin, Brandenburg, Mecklenburg-Vorpommern, Sachsen-Anhalt και Thueringen", για την Ομοσπονδιακή Δημοκρατία της Γερμανίας, - στη ζώνη παραγωγής "1 . Nord" διαγράφεται ο όρος : "Berlin ". Άρθρο 5 Η παρούσα απόφαση απευθύνεται στα κράτη μέλη . Βρυξέλλες, 26 Απριλίου 1991 .

[Source: multi_eurlex | Tokens: 2875]